title: 2011/572/ES: Eiropas Parlamenta Lēmums ( 2011. gada 10. maijs ) par Eiropas Aviācijas drošības aģentūras 2009. finanšu gada budžeta izpildes apstiprināšanu#Eiropas Parlamenta Rezolūcija ( 2011. gada 10. maijs ) ar konstatējumiem, kas ir neatņemama daļa no Lēmuma par Eiropas Aviācijas drošības aģentūras 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/140

         EIROPAS PARLAMENTA LĒMUMS
   (2011. gada 10. maijs)
   par Eiropas Aviācijas drošības aģentūras 2009. finanšu gada budžeta izpildes apstiprināšanu
   (2011/572/ES)
   EIROPAS PARLAMENTS,

               —

               ņemot vērā Eiropas Aviācijas drošības aģentūras 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Aviācijas drošības aģentūras 2009. finanšu gada pārskatiem, ar Aģentūras atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes Regulu (EK) Nr. 216/2008 (3) par Eiropas Aviācijas drošības aģentūras izveidi un jo īpaši tās 60. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0123/2011),

               1.

               sniedz Eiropas Aviācijas drošības aģentūras izpilddirektoram apstiprinājumu par Aģentūras 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Aviācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 22. lpp.

      (2)  OV L 248, 16.9.2002., 1. lpp.

      (3)  OV L 79, 19.3.2008., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2011. gada 10. maijs)
      ar konstatējumiem, kas ir neatņemama daļa no Lēmuma par Eiropas Aviācijas drošības aģentūras 2009. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Aviācijas drošības aģentūras 2009. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Aviācijas drošības aģentūras 2009. finanšu gada pārskatiem, ar Aģentūras atbildēm (1),

                  —

                  ņemot vērā Padomes 2011. gada 15. februāra ieteikumu (05892/2011 – C7-0052/2011),

                  —

                  ņemot vērā EK līguma 276. pantu un Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes Regulu (EK) Nr. 216/200 (3) 8 par Eiropas Aviācijas drošības aģentūras izveidi un jo īpaši tās 60. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0123/2011),

                  A.

                  tā kā Revīzijas palāta ir norādījusi – tā guvusi pamatotu pārliecību, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2010. gada 5. maijā Parlaments sniedza Eiropas Aviācijas drošības aģentūras izpilddirektoram apstiprinājumu par Aģentūras 2008. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā

                              —

                              pauda nožēlu, ka 2008. gadā ikgadējo fiksēto maksu sistēmas radītie ieņēmumi būtiski pārsniedza sniegto pakalpojumu faktiskās izmaksas, un aicināja Aģentūru steidzami nākt klajā ar detalizētu plānu, kas nodrošinātu, lai turpmākajos gados tas vairs neatkārtotos,

                              —

                              vērsa uzmanību uz to, ka Aģentūra uz 2009. gadu pārnesusi ievērojamu darbības izdevumiem paredzēto apropriāciju summu (vairāk nekā EUR 53 000 000, kas ir 79 % no darbībai paredzētajām apropriācijām),

                              —

                              uzsvēra, ka ir svarīgi, lai Aģentūra, plānojot savu turpmāko darbību, noteiktu SMART mērķus un RACER rādītājus, ar kuriem saskaņā varētu novērtēt paveikto,

                              —

                              pauda bažas par to, ka Aģentūras vajadzības, darbinieku skaits un finanšu noteikumi netiek savstarpēji saskaņoti, un jo īpaši par to, ka personāla atlases procedūras apgrūtina atbilstošas kvalifikācijas darbinieku pieņemšanu darbā;

                  C.

                  tā kā Aģentūras 2009. gada budžets bija EUR 92 500 000, t. i., par 6 % lielāks nekā 2008. gada budžets; tā kā rezerve ar maksām un atlīdzību saistītiem izdevumiem 2009. gadā bija EUR 29 500 000,

                  1.

                  atzinīgi vērtē to, ka Revīzijas palāta uzskata Aģentūras 2009. gada pārskatus par ticamiem un tiem pakārtotos darījumus visos būtiskajos aspektos par likumīgiem un pareiziem;

         Ievērojams budžeta palielinājums

                  2.

                  konstatē, ka laikposmā no 2007. līdz 2009. gadam Aģentūras budžets ir palielinājies par 28 %;

                  3.

                  norāda, ka Aģentūra no Savienības 2009. gada budžeta saņēma EUR 31 540 000 saistību apropriācijās un EUR 29 180 000 maksājumu apropriācijās;

                  4.

                  turklāt konstatē, ka Aģentūras kopējais budžets palielinājās gandrīz par 20 % no EUR 102 000 000 (2008. gadā) līdz EUR 122 000 000 (2009. gadā) un ka darbinieku skaits attiecīgi palielinājās no 440 līdz 509;

         Darbības rādītāji

                  5.

                  vēlreiz uzsver, ka ir svarīgi, lai Aģentūra, plānojot savu turpmāko darbību, noteiktu SMART mērķus un RACER rādītājus, ar kuriem saskaņā varētu novērtēt paveikto; ņem vērā Aģentūras atbildi, kurā tā apliecina, ka ir uzlabojusi 2010. gada darba programmu, nosakot mērķus un galvenos darbības rādītājus un izveidojot labāku sistēmu resursu plānošanai; turklāt aicina Aģentūru apsvērt iespēju katras pamatdarbības programmas izstrādē iekļaut Ganta diagrammu, lai precīzi norādītu laiku, ko katrs darbinieks pavadījis, strādājot pie konkrēta projekta, un veicinātu uz rezultātu gūšanu vērstas pieejas īstenošanu;

                  6.

                  mudina Aģentūru darbības budžeta līdzekļus sadalīt pēc darbības jomām, tā nodrošinot konkrētu darba programmu precīzu sasaisti ar finanšu prognozēm un uzlabojot darbības rezultātu uzraudzību un attiecīgo atskaišu sagatavošanu; norāda, ka Aģentūra katru gadu izstrādā daudzgadu plānu, kas tiek apspriests ar visām ieinteresētajām personām un ko apstiprina Valde, šajā plānā norādot budžeta līdzekļu sadalījumu konkrētām darbībām; piekrīt Revīzijas palātas viedoklim attiecībā uz to, ka Aģentūras darbības budžeta (III sadaļa) struktūra joprojām daļēji bija veidota atbilstoši ieguldījumu veidam un ka budžets tika grozīts, neatjauninot darba programmu, pat gadījumos, kad attiecīgie budžeta grozījumi būtiski ietekmēja cilvēkresursu un finanšu resursu sadalījumu;

                  7.

                  vēlreiz aicina Aģentūru tabulā, kas pievienojama nākamajam Revīzijas palātas ziņojumam, salīdzināt veikumu tajā finanšu gadā, attiecībā uz kuru ir jāapstiprina budžeta izpilde, ar veikumu iepriekšējā finanšu gadā, lai budžeta izpildes apstiprinātājiestāde varētu labāk novērtēt Aģentūras darbību no gada gadā;

         Apropriāciju pārnešana

                  8.

                  vērš uzmanību uz to, ka Aģentūra uz 2010. gadu atkal ir pārnesusi ļoti lielu darbības izdevumiem paredzēto apropriāciju summu (65 % no III sadaļas “Pamatdarbība” – ja no pārnesto apropriāciju kopsummas atskaita piešķirto ieņēmumu summu, ir pārvietoti 13 % no saistību apropriācijām); uzsver, ka tas ir pretrunā gada pārskata principam; atzīst, ka Aģentūras darbības sākumposmā ir iespējama zināma neskaidrība par maksu un atlīdzības apmēru, jo projekti tiks īstenoti vairākus gadus; turklāt uzsver – tas liecina, ka Aģentūras resursu plānošanas sistēmā ir trūkumi, jo ar novēlošanos parakstīti pakalpojumu sniegšanas līgumi; tādēļ pieprasa nodrošināt līgumu rūpīgāku un savlaicīgāku pārvaldību un iesniegt Parlamentam un Komisijai krietni reālistiskākas prognozes attiecībā uz nākamo finanšu gadu, dodot šīm iestādēm pietiekamu laiku prognožu analīzei;

                  9.

                  prasa katra gada budžetam pievienot īpašu pārskatu par budžeta pārpalikumu, kas pārnests no iepriekšējiem gadiem, norādot iemeslu, kādēļ attiecīgās apropriācijas nav izlietotas, un paskaidrojot, kā un kad tās tiks izmantotas;

         Aģentūras iekasētās maksas un atlīdzība

                  10.

                  norāda, ka 2009. gads bija otrais pilnais sertificēšanas darbību īstenošanas gads, piemērojot Komisijas 2007. gada 31. maija Regulu (EK) Nr. 593/2007 par Eiropas Aviācijas drošības aģentūras iekasētām maksām un atlīdzību (6);

                  11.

                  vēlreiz aicina Aģentūru pilnveidot sertificēšanas projektu uzraudzības sistēmu, lai nodrošinātu, ka visā projekta īstenošanas laikā iekasētie maksājumi būtiski neatšķiras no faktiskajām izmaksām;

                  12.

                  konkrēti, aicina Aģentūru 2010. finanšu gada pārskatu vajadzībām precīzi aprēķināt uzkrātos izdevumus, kas saistīti ar valstu aviācijas iestādēm uzticēto sertificēšanas darbību pārvaldību; jo īpaši norāda, ka Revīzijas palāta ir konstatējusi – attiecīgā uzkrāto izdevumu summa gada beigās ir lēsta, pieņemot, ka ir pabeigts noteikts procents sertificēšanas uzdevumu, bet šis pieņēmums nebalstījās uz agrāko pieredzi; tomēr atzinīgi vērtē Aģentūras ieceri attiecībā uz dažiem pakalpojumiem (nebūtiskas izmaiņas, nelieli remontdarbi, standartizēti papildu tipa sertifikāti, organizāciju uzraudzība) ieviest “vienotas likmes līgumu”, tā cenšoties nodrošināt, lai, slēdzot līgumu ar ārpakalpojumu sniedzēju, būtu pieejami ticami dati par attiecīgā projekta izmaksām;

         Cilvēkresursi

                  13.

                  norāda arī uz trūkumiem darbinieku atlases procedūrās, kuri mazina šo procedūru pārredzamību; atzīst, ka attiecībā uz šīm procedūrām Revīzijas palāta ir konstatējusi – atlases komisiju lēmumi nav bijuši pietiekami pamatoti un dokumentēti, jo atbilstības kritēriji, kas tika piemēroti kandidātu uzaicināšanai uz interviju vai iekļaušanai rezerves sarakstā, nebija noteikti iepriekš un trūka attiecīgo sanāksmju protokolu;

                  14.

                  mudina Aģentūru informēt budžeta izpildes apstiprinātājiestādi par to, kādus pasākumus tā ir veikusi, lai šo situāciju novērstu un lai nodrošinātu, ka tās ekspertu un/vai darbinieku atlases procedūras ir pārredzamākas; uzsver – šo trūkumu novēršanai ir vēl jo izšķirošāka nozīme tādēļ, ka Aģentūrai ir uzticēts izdot sertifikācijas specifikācijas, pieņemt lēmumus par lidojumderīgumu un par sertifikāciju, ar ko apliecina atbilstību vides aizsardzības prasībām, kā arī veikt standartizētas pārbaudes dalībvalstu kompetentajās iestādēs;

         Iekšējā revīzija

                  15.

                  atzinīgi vērtē to, ka Aģentūra ir īstenojusi 20 no 26 ieteikumiem, kurus kopš 2006. gada ir izdevis Iekšējās revīzijas dienests (IRD);

                  16.

                  apstiprina, ka budžeta izpildes apstiprinātājiestāde ir saņēmusi Aģentūras izpilddirektora sagatavotu ziņojumu, kurā atbilstoši pamata Finanšu regulas 72. panta 5. punktam īsumā izklāstīts IRD ieteikumu saturs; tomēr aicina Aģentūras izpilddirektoru sniegt precīzu informāciju par visu to ieteikumu saturu, kurus IRD izdevis 2009. gadā;

                  17.

                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2011. gada 10. maija rezolūcijā (7) par aģentūru darbību, finanšu pārvaldību un kontroli.

         (1)  OV C 338, 14.12.2010., 22. lpp.

         (2)  OV L 248, 16.9.2002., 1. lpp.

         (3)  OV L 79, 19.3.2008., 1. lpp.

         (4)  OV L 357, 31.12.2002., 72. lpp.

         (5)  OV L 252, 25.9.2010., 136. lpp.

         (6)  OV L 140, 1.6.2007., 3. lpp.

         (7)  Pieņemtie teksti, P7_TA(2011)0163 (skatīt šā Oficiālā Vēstneša 269. lappusi).


title: 2013/570/ES: Eiropas Parlamenta Lēmums ( 2013. gada 17. aprīlis ) par Eiropas Ķīmisko vielu aģentūras 2011. finanšu gada budžeta izpildes apstiprināšanu#Eiropas Parlamenta Rezolūcija ( 2013. gada 17. aprīlis ) ar konstatējumiem, kas ir neatņemama daļa no lēmuma par Eiropas Ķīmisko vielu aģentūras 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/209

         EIROPAS PARLAMENTA LĒMUMS
   (2013. gada 17. aprīlis)
   par Eiropas Ķīmisko vielu aģentūras 2011. finanšu gada budžeta izpildes apstiprināšanu
   (2013/570/ES)
   EIROPAS PARLAMENTS,

               —

               ņemot vērā Eiropas Ķīmisko vielu aģentūras 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Ķīmisko vielu aģentūras 2011. finanšu gada pārskatiem ar Aģentūras atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes Regulu (EK) Nr. 1907/2006 (4), ar ko izveido Eiropas Ķīmisko vielu aģentūru, un jo īpaši tās 97. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0097/2013),

               1.

               sniedz Eiropas Ķīmisko vielu aģentūras izpilddirektoram apstiprinājumu par Aģentūras 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Ķīmisko vielu aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 73. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 396, 30.12.2006., 1. lpp.

      (5)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2013. gada 17. aprīlis)
      ar konstatējumiem, kas ir neatņemama daļa no lēmuma par Eiropas Ķīmisko vielu aģentūras 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Ķīmisko vielu aģentūras 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Ķīmisko vielu aģentūras 2011. finanšu gada pārskatiem ar Aģentūras atbildēm (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes Regulu (EK) Nr. 1907/2006 (4), ar ko izveido Eiropas Ķīmisko vielu aģentūru, un jo īpaši tās 97. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0097/2013),

                  A.

                  tā kā Revīzijas palāta norāda, ka tā ir guvusi pamatotu pārliecību, ka Eiropas Ķīmisko vielu aģentūras (“Aģentūra”) gada pārskati par 2011. finanšu gadu ir ticami un pakārtotie darījumi – likumīgi un pareizi;

                  B.

                  tā kā 2012. gada 10. maijā Parlaments sniedza Eiropas Ķīmisko vielu aģentūras izpilddirektoram apstiprinājumu par Aģentūras 2010. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              uzsvēra – tā kā Aģentūra strādā ar nedalāmām apropriācijām visās sava budžeta sadaļās, ir nereāli cerēt, ka visu vienam kalendārajam gadam budžetā iekļauto darbību apropriācijas varētu gan uzņemties, gan izmaksāt vienā un tajā pašā finanšu gadā, jo īpaši attiecībā uz projektu tipa darbības izdevumiem (piemēram, IT sistēmu izstrādei),

                              —

                              aicināja Aģentūru gada darba programmas izstrādes laikā uzlabot darbību un projektu plānošanu cilvēkresursu jomā,

                              —

                              atzinīgi vērtēja to, ka Aģentūra izveidojusi atsevišķu reģistrācijas un iesniegšanas nodaļu, kā arī neparedzētu gadījumu darba grupu,

                              —

                              aicināja Aģentūru ievērot stingru lejupēju/augšupēju metodoloģiju ziņojumu sniegšanai un skaidrus vadošos principus, lai noteiktu attiecīgos izmantojamos rādītājus un instrumentus;

                  C.

                  tā kā saskaņā ar Revīzijas palātas ziņojumu Aģentūras 2011. finanšu gada kopējais budžets bija EUR 93 200 000 jeb par 23,44 % lielāks nekā 2010. gadā (EUR 75 500 000);

                  D.

                  tā kā 2011. finanšu gadā Aģentūra darbojās kā pašfinansējoša aģentūra un no Komisijas nesaņēma nekādas atmaksājamas subsīdijas,

         Budžeta un finanšu pārvaldība

                  1.

                  iepazīstoties ar Aģentūras 2011. gada darbības pārskatu, konstatē, ka saskaņā ar Regulu (EK) Nr. 1907/2006 Aģentūra tiek finansēta, izmantojot maksu, ko tā iekasē no nozares pārstāvjiem par ķīmisko vielu reģistrāciju, un, iespējams, Finanšu regulas 185. pantā minēto Savienības subsīdiju;

                  2.

                  pieņem zināšanai, ka 2011. gadā Aģentūras finansējumu patiešām pilnībā veidoja ienākumi no iekasētās maksas un ka tā no Savienības nesaņēma nekādas subsīdijas; tomēr atzīmē, ka Aģentūra no Savienības saņēma atbalstu tikai EUR 500 000 apmērā, ko tai piešķīra Komisija (Vides ģenerāldirektorāts) kā līgumā paredzētu kompensāciju par atsevišķu sagatavošanas darbību veikšanu saistībā ar gaidāmo Eiropas Parlamenta un Padomes Regulu (ES) Nr. 528/2012 (7) par biocīdiem;

                  3.

                  atzīmē, ka saskaņā ar Aģentūras valdes 2010. gada decembrī izdarīto slēdzienu 2011. gada budžetā sākotnēji paredzētās maksājumu apropriācijas bija EUR 99 800 000;

                  4.

                  konstatē, ka saskaņā ar gada darbības pārskatu Aģentūra 2010. gadā saņēma līdzsvarojošu subsīdiju EUR 36 000 000 apmērā, kas reģistrēta kā no Komisijas saņemts atmaksājams priekšfinansējums; turklāt atzīmē, ka Aģentūra šo summu Komisijai pilnībā atmaksāja 2011. gadā, tiklīdz bija sasniegts 2011. gadā paredzētais no maksas gūto ienākumu augstais apmērs;

                  5.

                  atzīmē, ka 2011. gadā Aģentūras valde pieņēma šādus divus budžeta grozījumus:

                              —

                              ar pirmo budžeta grozījumu tika palielināti ieņēmumi, tos papildinot ar 2010. gada līdzekļu pārpalikumu EUR 280 565 807,25 apmērā; atzīmē, ka valde iekļāva arī EUR 500 000 ieņēmumos, kas paredzēti pakalpojumu sniegšanas līgumam, kuru noslēdza Aģentūra un Vides ģenerāldirektorāts attiecībā uz sagatavošanās darbu saistībā ar Regulu (ES) Nr. 528/2012,

                              —

                              ar otro budžeta grozījumu par EUR 7 142 500 jeb 7 % tika samazināti budžeta izdevumi;

                  6.

                  konstatē, ka saskaņā ar gada darbības pārskatu budžeta izpildes līmenis 2011. gadā bija 96 %;

         Saistības un maksājumi

                  7.

                  konstatē, ka saskaņā ar gada darbības pārskatu kopumā tika pārnestas saistību un maksājumu apropriācijas par summu EUR 14 421 314,76 jeb 16,2 % no apstiprinātajām saistību apropriācijām; aicina Aģentūru informēt budžeta izpildes apstiprinātājiestādi par veiktajiem pasākumiem šā trūkuma novēršanai, jo pārnesto apropriāciju līmenis ir pārāk augsts un ir pretrunā budžeta gada pārskata principam;

                  8.

                  pieņem zināšanai gada darbības pārskatā sniegto informāciju, ka I sadaļā pieņemtais budžets (EUR 54 508 000) no III sadaļas veikto pārvietojumu rezultātā 2011. gadā palielinājās par 4,25 % jeb EUR 2 316 781,90, no kuriem EUR 2 005 138,33 bija saistīti ar personāla izdevumiem; turklāt atzīmē, ka tā rezultātā I sadaļas apropriāciju izpildes līmenis bija 99,16 %;

                  9.

                  atzīmē, ka no kopējās saistību un maksājumu apropriāciju summas (EUR 12 254 740,59), kuras tika pārnestas no 2010. gada budžeta, tika atcelti EUR 1 758 060,98;

                  10.

                  atzinīgi vērtē Aģentūras centienus uzlabot resursu plānošanu un uzraudzību un to, ka tā ieviesusi Aģentūras līmenī piemērojamas pamatnostādnes, lai veicinātu gada pārskata principa ievērošanu; jo īpaši atzīmē to, ka Aģentūrai izdevies samazināt apropriāciju pārnešanas līmeni no 29 % 2009. gadā līdz 17 % 2010. gadā un 16,2 % 2011. gadā;

         Uzraudzības un kontroles sistēmas

                  11.

                  iepazīstoties ar Revīzijas palātas pārskatu, konstatē, ka jaunākās, 2011. gadā veiktās, inventarizācijas rezultāti liecina par vairākiem trūkumiem, jo īpaši attiecībā uz vērtības izteiksmē pārbaudīto informācijas un komunikāciju tehnoloģiju (IKT) aktīvu ļoti zemo īpatsvaru; turklāt atzīmē, ka Aģentūrai nav oficiālas politikas pamatlīdzekļu inventarizācijas jomā; aicina Aģentūru informēt budžeta izpildes apstiprinātājiestādi par darbībām, kas veiktas, lai īstenotu oficiālu politiku pamatlīdzekļu inventarizācijas jomā;

                  12.

                  atzīmē, ka Aģentūra tā vietā, lai izmaksas, kas saistītas ar jau īstenotajiem IKT projektiem, atzītu par pamatlīdzekļiem, tās reģistrē kā izdevumus; atzīmē arī to, ka minēto politiku paredzēts oficiāli apstiprināt 2013. gada pirmajā ceturksnī; aicina Aģentūru informēt budžeta izpildes apstiprinātājiestādi par stāvokli šīs politikas īstenošanā;

         Darbā pieņemšanas procedūras

                  13.

                  atzīmē, ka Revīzijas palāta ir konstatējusi trūkumus darbā pieņemšanas procedūrās; tādēļ aicina Aģentūru informēt budžeta izpildes apstiprinātājiestādi par pasākumiem, kas veikti šo trūkumu novēršanai; uzskata, ka dažas Civildienesta noteikumu prasības var radīt būtisku administratīvo slogu; tādēļ mudina Komisiju, ņemot vērā Civildienesta noteikumu 110. pantu, atļaut zināmu vienkāršošanu attiecībā uz aģentūrām;

                  14.

                  konstatē, ka saskaņā ar gada darbības pārskatu Aģentūra 2011. gadā turpināja piesaistīt augsti kvalificētu personālu, pieņemot darbā 88 darbiniekus un līdz ar to par 98 % aizpildot savu štatu sarakstu;

                  15.

                  atzīmē, ka 2011. gada 31. decembrī pagaidu darbinieki ieņēma 441 no pieejamajām 456 štata vietām un ka Aģentūrā līdz 2011. gada beigām strādāja 101 līgumdarbinieks un dalībvalstu norīkots eksperts; atzīmē, ka kopējais līgumdarbinieku skaits Aģentūrā bija 62 un kopējais citu darbinieku (norīkotie valsts eksperti, aizstājēji un praktikanti) skaits – 46;

                  16.

                  cieši uzrauga pēdējā gada laikā ieviestās uzlabotās darbā pieņemšanas un atlases procedūras; uzskata, ka ir pilnībā jāpiemēro noteikumi un procedūras, lai Aģentūrai nodrošinātu pēc iespējas labāku reputāciju;

         Interešu konflikts

                  17.

                  atzinīgi vērtē to, ka Revīzijas palāta veica revīziju, kuras mērķis bija novērtēt interešu konflikta situāciju pārvaldības politiku un procedūras četrās ES aģentūrās, tajā skaitā Eiropas Ķīmisko vielu aģentūrā, un revīzijas rezultātus izklāstīja Revīzijas palātas Īpašajā ziņojumā Nr. 15/2012;

                  18.

                  pauž nožēlu, ka saskaņā ar Revīzijas palātas konstatējumiem laikā, kad tika pabeigta faktu materiāla vākšana uz vietas (2011. gada oktobrī), Aģentūra nespēja adekvāti pārvaldīt situācijas, kas bija saistītas ar interešu konfliktu; turklāt atzīmē, ka Aģentūras interešu konflikta situāciju pārvaldības politika bija nepilnīga, interešu deklarācijas tika apstiprinātas, tās nepārbaudot un nepublicējot, un netika rīkotas mācības par interešu konfliktu;

                  19.

                  atzinīgi vērtē to, ka Aģentūra pēc Revīzijas palātas veiktās revīzijas apņēmusies ieviest vairākus pasākumus, jo īpaši šādus:

                              —

                              Aģentūras politika iespējamo interešu konflikta situāciju pārvaldībai, kas tika pieņemta 2011. gada septembrī,

                              —

                              jauna, detalizētāka, interešu deklarācijas veidlapa,

                              —

                              jauni norādījumi interešu deklarācijas aizpildīšanai, kas tika pieņemti 2011. gada novembrī,

                              —

                              Aģentūras vadošo darbinieku interešu deklarāciju publicēšana tīmekļa vietnē kopš 2012. gada janvāra,

                              —

                              konsultatīvā komiteja interešu konflikta jautājumos, kas tika izveidota 2012. gada jūnijā (izveides sanāksme notika 2012. gada augustā),

                              —

                              Aģentūras valdes locekļu rīcības kodekss, ko pieņēma 2012. gada martā,

                              —

                              provizoriski atbilstības kritēriji, ko piemēro Aģentūras struktūrām (pieņemti 2012. gada septembrī),

                              —

                              īstenošanas noteikumi par Aģentūras darbinieku interešu konflikta novēršanu un par informācijas, kas saistīta ar iespējamiem interešu konfliktiem, apstrādi, kurus pieņēma attiecīgi 2012. gada jūnijā un oktobrī,

                              —

                              vadošajiem darbiniekiem paredzēti norādījumi par interešu konflikta novēršanu, tostarp konkrēti novērtēšanas kritēriji, kurus pieņēma 2012. gada novembrī,

                              —

                              pārskatītas vadlīnijas attiecībā uz Aģentūras darbiniekiem paredzētām dāvanām un ielūgumiem, kuras pieņēma 2012. gada decembrī;

                        mudina Aģentūru turpināt īstenot Revīzijas palātas ieteikumus jebkādu interešu konfliktu novēršanai tās dažādajās pārvaldes un operatīvajās struktūrās un ziņot budžeta izpildes apstiprinātājiestādei par iepriekšminētās politikas un procedūru īstenošanu, kā arī par jebkādām turpmākām izmaiņām interešu konflikta situāciju pārvaldībā;

                  20.

                  aicina Aģentūru gada darbības pārskatos iekļaut atsevišķu iedaļu, kurā izklāstīti pasākumi, kas veikti, lai novērstu un pārvaldītu interešu konfliktus, cita starpā norādot:

                              —

                              pārbaudīto interešu konflikta gadījumu skaitu,

                              —

                              “virpuļdurvju” gadījumu skaitu,

                              —

                              katrā gadījumu kategorijā veiktos pasākumus,

                              —

                              uzsākto uzticības laušanas procedūru skaitu un to iznākumu,

                              —

                              piemērotās sankcijas;

                  21.

                  norāda, ka Aģentūras tīmekļa vietnē ir pieejamas visu valdes locekļu interešu deklarācijas, taču nav pieejami visu valdes locekļu dzīves apraksti; aicina Aģentūru cik vien iespējams ātri informēt budžeta izpildes apstiprinātājiestādi par šajā jautājumā sasniegto progresu;

                  22.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāli konstatējumi, atsaucas uz 2013. gada 17. aprīļa rezolūciju (8) par aģentūru darbību, finanšu pārvaldību un kontroli.

         (1)  OV C 388, 15.12.2012., 73. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 396, 30.12.2006., 1. lpp.

         (5)  OV L 357, 31.12.2002., 72. lpp.

         (6)  OV L 286, 17.10.2012., 192. lpp.

         (7)  OV L 167, 27.6.2012., 1. lpp.

         (8)  Pieņemtie teksti, P7_TA(2013)0134 (skatīt šā Oficiālā Vēstneša 374. lpp.).